Paramedici het nege mense op die toneel dood verklaar. Hulle was hoofsaaklik die wat in die taxi gery het. Die beseerdes is op die toneel gestabiliseer en na nabygeleë hospitale geneem.
Rusland word al verskeie jare lank daarvan beskuldig dat hulle die ooreenkoms skend, en Trump het nou aangedui dat die VSA nie die “enigste land gaan wees wat hom daarby hou nie”. Rusland ontken dat hy dié ooreenkoms skend.
Die geheim van die besit van kernwapens is om dit NIE te gebruik nie. Die blote besit daarvan dien as afskrikmiddel, en dit gaan ’n uiters onstabiele leier kos om die rooi knoppie te druk om ’n kernoorlog aan die gang te sit, juis omdat die aggressor die gevaar loop om in die proses van teenreaksie, uitgewis te word. Dit is hoekom met soveel kommer na die Noord-Koreaanse verwikkelinge gekyk word, en Israel en die VSA onder meer, erg wantrouig oor Iran bly.
’n Nuwe kinkel in die kabel op internasionale vlak is egter dat baie wêreldleiers vir nie Trump of pres. Wladimir Poetin van Rusland as besonder stabiel beskou nie. Veral Trump se optredes, aangevuur deur sy dikwels opspraakwekkende getwiet, skep die indruk van onvoorspelbaarheid, en selfs onverantwoordelikheid. Sommige leiers, soos die Kanadese premier, kom baie na daaraan om Trump se geestelike stabiliteit te bevraagteken deur op te merk dis baie kompleks om met Trump te kan saamwerk.
Tog sal niemand waarskynlik glo dat Trump (of Poetin) selfs onder provokasie sal oorgaan om die rooi knoppie te druk nie. As ’n leier wie se land oor kernwapens beskik egter skielik ’n beroerte kry, of stil-stil Alzheimers of ŉ ander toestand ontwikkel, is dit ’n ander saak, maar dit kan aanvaar word dat genoeg veiligheidsreëlings in plek sal wees om ’n oomblik van waansin te voorkom.
Kernwapens is nie albaster speel nie. Juis daarom kan die vraag gevra word of Trump wys is om in die styl van Kim Jong-oen te dreig. Boonop het Trump al getoon dat hy die wêreldmening maklik vir ŉ ses kan slaan soos om die VSA uit die nuwe internasionale klimaatsverdrag te onttrek. Hy het pas eers erken dat die wêreld se klimaat aan die verander is – nadat die VSA self ŉ paar baie harde hamerhoue weg het – maar is steeds nie bereid om die wetenskaplikes se verklaring daarvoor te aanvaar nie.
Trump se geestestoestand kan vergelyk word met die van n boelie. As jy hom wil kwaad maak of wil he hy moet die rooi knoppie druk dan se jy vir hom wat hy nie wil hoor nie. John Bolton gaan dus vir hom se wat hy graag wil hoor en dan is alles a, okay. Wie sou nou ooit kon raai dat dit so eenvoudig kan wees om die magtigste boelie so maklik te kan beheer!
Herman, Rusland is besig om hulle ou USSR propaganda masjien weer aan die gang te kry. Trump is nie die duiwel wat die liberale media voorgee nie.
Ek persoonlik dink dat Trump die enigste leier is wat nie wol voor sy oë laat hang nie, hy sien die gevare duidelik raak. Gee vir Iran net n halwe kans en Israel verdwyn in die nuut.
As ‘n land kern wapens het, maar die leier is nie beried on dit te gebruik nie, kan jy net sowel dit nie he nie. Pres Trump drieg vir Rusland en China, want hulle weet sy dreigemente dra water.
Ek lees genoeg op oor internasionale geo-politiek om te weet wat is die dinge wat Herman Toerien nie hier vertel nie.